ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660047226 

ขอให้เร่งการดำเนินการ กรณียื่นแบบแปลนต่อเติมบ้าน ให้แก่ผู้ร้อง ..... (ซึ่งเป็นผู้รับมอบอำนาจจากเจ้าของบ้าน ไม่ประสงค์แจ้งชื่อเจ้าของบ้าน) อายุ 71 ปี หมายเลขบัตรประจำตัวประชาชน ......ที่อยู่ปัจจุบันและที่อยู่ตามทะเบียนบ้านเลขที่ ..... ซอยประชาราษฎร์ 32 ถนนประชาราษฎร์สาย 1 แขวงบางซื่อ เขตบางซื่อ กรุงเทพมหานคร (ระบุตามผู้ร้องแจ้ง) หมายเลขโทรศัพท์ ..... เนื่องจากวันที่ 29 สิงหาคม 2566 ผู้ร้องซึ่งรับมอบอำนาจจากเจ้าของบ้าน (ไม่ประสงค์แจ้งชื่อเจ้าของบ้าน) บ้านเลขที่ .... ซอยประชาราษฎร์ 26 ถนนประชาราษฎร์สาย 1 แขวงบางซื่อ เขตบางซื่อ กรุงเทพมหานคร ให้ไปดำเนินการยื่นเรื่อง ขอต่อเติมบ้านหลังดังกล่าว ที่สำนักงานเขตบางซื่อ กรุงเทพมหานคร ซึ่งเจ้าหน้าที่ของทางสำนักงานเขตแจ้งว่า "ประมาณ 30 วัน ไม่เกิน 45 วันเสร็จ" แต่ปัจจุบันระยะเวลาล่วงเลยไปประมาณ 2-3 เดือนแล้ว เรื่องดังกล่าวก็ยังไม่แล้วเสร็จ โดยผู้ร้องได้ไปสอบถามกับทางสำนักงานเขตฯ ทางเจ้าหน้าที่ของสำนักงานเขตฯแจ้งว่า "เสร็จแล้ว รอเซ็นจาก ผอ.ที่เพิ่งมารับตำแหน่งใหม่" (ระบุตามผู้ร้องแจ้ง) ซึ่งผู้ร้องแจ้งว่า "จำเป็นจะต้องย้ายออกจากที่เดิม และที่ใหม่ก็ยังอยู่ไม่ได้ เพราะยังไม่ได้สร้าง ยังสร้างไม่เสร็จ" ได้รับความเดือดร้อนเป็นอย่างมาก ผู้ร้องประสงค์ให้หน่วยงานที่เกี่ยวข้องเร่งการดำเนินการ กรณีดังกล่าว เพื่อบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata